
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Έγκριση Οργανισμού Εσωτερικής Υπηρεσίας της 
«ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΚΕΡΑΜΩΤΗΣ (Δ.Ε.ΥΑ.Κ.)». 1 

Χορήγηση άδειας ασκήσεως επαγγέλματος Κοι¬ 
νωνικού Λειτουργού στην Παππά Λαμπρινή του 

Γεωργίου. 2 

Έγκριση καταβολής υπερωριακής εργασίας σε γε¬ 
ωπόνους της Δ/νσης Γεωργίας. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων σε αποφάσεις του Γενικού 
Γραμματέα Περιφέρειας Αττικής. 4 


Α ΠΟΦΑΣΕΙ Σ 

Αριθμ. 10984 (1) 


Έγκριση Οργανισμού Εσωτερικής Υπηρεσίας της «ΔΗ¬ 
ΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕΤΕΥΣΗΣ 
ΚΕΡΑΜΩΤΗΣ (Δ.Ε.ΥΑ.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθ. 7 του ν. 1069/1980 «περί κι¬ 
νήτρων για την ίδρυση των ΔΕΥΑ». 

2. Τις διατάξεις του ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθ. 6 του ν. 2307/1995 «περί προ¬ 
σαρμογής νομοθεσίας αρμοδιότητας ΥΠ.ΕΣ.Δ.Δ.Α.» 

4. Τις διατάξεις του νόμου 2503/1997 «Διοίκηση, Ορ¬ 
γάνωση, Στελέχωση της Περιφέρειας, ρύθμιση θεμάτων 
για την Τοπική Αυτ/ση και άλλες διατάξεις» 

5. Την υπ’ αριθμ. 161/2005 απόφαση του Δημοτικού 
Συμβουλίου Κεραμωτής «Περί έγκρισης του Ο.Ε.Υ. της 
ΔΕΥΑ Κεραμωτής». 

6. Την υπ’ αριθμ. 2/2004 απόφαση του Διοικητικού Συμ¬ 
βουλίου της Δημοτικής Επιχείρησης'Υδρευσης-Αποχέ- 
τευσης Κεραμωτής, με την οποία ψηφίζει τον Ο.Ε.Υ. της 
όπως συμπληρώθηκε με την υπ’ αριθμ. 15/2005 όμοια. 

7. Την υπ’ αριθμ. 4308/6.7.2001 απόφαση του Γενικού 


Αρ. Φύλλου 1531 

7 Νοεμβρίου 2005 

Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής «Με εντολή 
Γ ενικού Γ ραμματέα», αποφασίζουμε: 

Εγκρίνουμε την υπ’ αριθμ. 2/2004 απόφαση του Διοι¬ 
κητικού Συμβουλίου της Δ.Ε.Υ.Α. Κεραμωτής Δήμου Κε¬ 
ραμωτής Ν. Καβάλας, με την οποία ψηφίσθηκε ο Ο.Ε.Υ. 
αυτής, όπως συμπληρώθηκε με την υπ’ αριθμ. 15/2005 
όμοια, ως εξής: 

ΑΡΘΡΟ 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 

Με τον παρόντα Οργανισμό καθορίζεται η οργανωτι¬ 
κή διάρθρωση της Δημοτικής Επιχείρησης Ύδρευσης- 
Αποχέτευσης Κεραμωτής η οποία χάριν συντομίας θα 
αναφέρεται εφεξής ως ΕΠΙΧΕΙΡΗΣΗ, οι αρμοδιότητες 
των υπηρεσιών της, οι θέσεις εργασίας καθώς κα το 
ανώτατο όριο του αριθμού του προσωπικού. 

ΑΡΘΡΟ 2 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ ΕΠΙΧΕΙΡΗΣΗΣ 

2.1. Η ΕΠΙΧΕΙΡΗΣΗ διοικείται από το Διοικητικό Συμ¬ 
βούλιο της, η σύνθεση και οι αρμοδιότητες του οποίου 
ορίζονται από τις διατάξεις του Δημοτικού και Κοινο¬ 
τικού Κώδικα (π.δ. 410/1995) και του ν. 1069/1980 «Περί 
κινήτρων για την ίδρυση Επιχειρήσεων Υδρεύσεως και 
Αποχετεύσεως». 

2.2. Οι εργασίες της ΕΠΙΧΕΙΡΗΣΗΣ διευθύνονται από 
Διευθυντή ο οποίος διορίζεται από το Διοικητικό Συμ¬ 
βούλιο κα είναι υπόλογος σ' αυτό για την εύρυθμη 
λειτουργία της. 

ΑΡΘΡΟ 3 

ΕΡΜΗΝΕΙΑ- ΜΕΤΑΒΟΛΕΣ ΟΡΓΑΝΙΣΜΟΥ 

3.1. Οι διατάξεις του Οργανισμού συμπληρώνονται κα 
ερμηνεύονται με απόφαση του Διοικητικού Συμβουλίου. 
Οι αρμοδιότητες των επί μέρους διοικητικών ενοτήτων 
του Οργανογράμματος της ΕΠΙΧΕΙΡΗΣΗΣ θεωρούνται 
ενδεικτικές και όχι αποκλειστικές του περιεχομένου 
εργασίας, και επομένως μπορεί να ανατίθενται από 
τον Διευθυντή στο προσωπικό κάθε ενότητας καθήκο¬ 
ντα που δεν αναφέρονται με συγκεκριμένο τρόπο στην 
αντίστοιχη περιγραφή του περιεχομένου εργασίας της, 
αλλά εντάσσονται στο ουσιαστικό περιεχόμενό της. 

3.2. Σε περίπτωση που η ΕΠΙΧΕΙΡΗΣΗ αναλαμβάνει και 
άλλες δραστηριότητες πέρα από αυτές που αναφέρο- 

νται στον παρόντα Οργανισμό, το Διοικητικό Συμβού¬ 
λιο συμπληρώνει ή και τροποποιεί με τις απαραίτητες 
διοικητικές ενότητες και τις αντίστοιχες περιγραφές 
αρμοδιοτήτων τους τον ισχύοντα Οργανισμό. Επίσης 
μπορεί να μεταβάλλει τον ανώτατο αριθμό προσωπικού 
της. Για όλες τις παραπάνω μεταβολές οι αποφάσεις 
του Διοικητικού Συμβουλίου της Επιχείρησης στέλνο¬ 
νται για έγκριση στον Περιφερειάρχη. 

3.3. Η θέσπιση από τον Οργανισμό συγκεκριμένων 
Γ ραφείων - Συνεργείων ως υποδιαιρέσεων ενός Τ ρήμα¬ 
τος δεν υποχρεώνει την ΕΠΙΧΕΙΡΗΣΗ να στελεχώσει με 
διαφορετικά άτομα τις υπηρεσίες αυτές, αντίστροφα, 
εάν αυτό κριθεί σκόπιμο, είναι δυνατή η παραπέρα κατά¬ 
τμηση ενός τμήματος σε περισσότερα από τα αναφερό- 
μενα στον παρόντα Οργανισμό Γ ραφεία - Συνεργεία. 

ΑΡΘΡΟ 4 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ 
ΥΠΗΡΕΣΙΩΝ ΤΗΣ ΕΠΙΧΕΙΡΗΣΗΣ 

4.1. Τα διαδοχικά διοικητικά επίπεδα της οργανωτικής 
διάβρωσης της ΕΠΙΧΕΙΡΗΣΗΣ είναι: 

• Διεύθυνση 

• Υπηρεσία 

• Τ μήμα 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

• Διευθυντής 

• Προϊστάμενος 

• Υπεύθυνος Τμήματος 

4.2. Οι διοικητικές ενότητες που υπάγονται άμεσα στη 
Διεύθυνση είναι: 

α. ΤΕΧΝΙΚΗ ΥΠΗΡΕΣΙΑ 

β. ΥΠΗΡΕΣΙΑ ΔΙΟΙΚΗΤΙΚΗΣ -ΟΙΚΟΝΟΜΙΚΗΣ ΜΕΡΙ¬ 
ΜΝΑΣ 

Στη Διεύθυνση υπάγονται επίσης ο Νομικός Σύμβου¬ 
λος και οι τυχόν εξωτερικοί σύμβουλοι που είναι δυνα¬ 
τόν να χρησιμοποιηθούν. 

4.3. Η επί μέρους διάρθρωση της Τεχνικής Υπηρεσίας 
είναι η εξής: 

• Τμήμα μελετών - Κατασκευών - Νέων Συνδέσεων, 
που έχει την ευθύνη για την μελέτη και κατασκευή των 
επεκτάσεων των δικτύων, καθώς και για την πραγμα¬ 
τοποίηση των νέων συνδέσεων. 

• Τμήμα Συντήρησης και Λειτουργίας Δικτύων - εγκα¬ 
ταστάσεων που έχει την ευθύνη για την λειτουργία και 
συντήρηση των δικτύων ύδρευσης - αποχέτευσης και 
για την λειτουργία των αντλιοστασίων και γενικά όλου 
του Η/Μ εξοπλισμού της Επιχείρησης. 

4.4. Η επιμέρους διάρθρωση της Υπηρεσίας Διοικητι¬ 
κής - Οικονομικής Μέριμνας είναι η εξής: 

• Λογιστήριο - Τμήμα Καταναλωτών 

• Τμήμα Διοικητικής Μέριμνας και Προμηθειών, που 
έχει την ευθύνη της γραμματειακής εξυπηρέτησης της 
ΕΠΙΧΕΙΡΗΣΗΣ, τα θέματα του προσωπικού και τα θέματα 
προμηθειών. 

• Τ αμείο 

ΑΡΘΡΟ 5 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

Ως Συμβούλιο Προγραμματισμού ορίζεται το Διοικη¬ 
τικό Συμβούλιο. 


ΑΡΘΡΟ 6 

ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 

6.1. Ο Διευθυντής της ΕΠΙΧΕΙΡΗΣΗΣ μεριμνά για: 

α. Την εκπλήρωση του σκοπού για τον οποίο συστή- 
θηκε η Επιχείρηση. 

β. Την κατάρτιση του πενταετούς προγράμματος 
δράσης. 

γ. Την κατάρτιση του ετήσιου προγράμματος. 

δ. Την κατάρτιση για κάθε έτος προγράμματος επεν¬ 
δύσεων για το επόμενο οικονομικό έτος, υποδεικνύο¬ 
ντας τις εγκεκριμένες ή προτεινόμενες πηγές χρημα¬ 
τοδότησης του. 

ε. Την έγκριση του προϋπολογισμού εσόδων και εξό¬ 
δων της ΕΠΙΧΕΙΡΗΣΗΣ δύο (2) τουλάχιστον μήνες πριν 
από την έναρξη κάθε οικονομικού έτους. 

στ. Την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής 
των έργων και τον ετήσιο προϋπολογισμό εσόδων και 
εξόδων. 

ζ. Την σύνταξη του ετήσιου απολογισμού της ΕΠΙ¬ 
ΧΕΙΡΗΣΗΣ μέσα σε τρεις (3) μήνες από τη λήξη κάθε 
οικονομικού έτους. 

6.2. Ο Διευθυντής ελέγχει την καθημερινή εργασία 
της ΕΠΙΧΕΙΡΗΣΗΣ, παραλαμβάνει την αλληλογραφία της 
Επιχείρησης και την κατανέμει δια του πρωτοκόλλου 
στις Υπηρεσίες, εποπτεύει την διεξαγωγή των εργασιών 
κάθε Υπηρεσίας, διοικεί το προσωπικό και εισηγείται 
προς το Διοικητικό Συμβούλιο για: 

α. Την ανάθεση μελετών, την εκτέλεση έργων και 
τη διενέργεια προμηθειών σύμφωνα με τις ισχύουσες 
διατάξεις. 

β. Την ανάθεση της εκτέλεσης έργων ή τμημάτων 
έργων σε υπεργολάβους. 

γ. Την εκποίηση ή εκμίσθωση ακινήτων ή κινητών 
πραγμάτων που ανήκουν στην ΕΠΙΧΕΙΡΗΣΗ. 

δ. Την σύναψη δανείων. 

ε. Την έγκριση του προϋπολογισμού της ΕΠΙΧΕΙΡΗΣΗΣ, 
του προγράμματος εκτέλεσης έργων και προμηθειών. 

στ. Την έγερση αγωγών και άσκηση ενδίκων μέσων 
ή την παραίτηση από αυτά, καθώς και για κάθε συμ¬ 
βιβασμό. 

6.3. Ο Διευθυντής έχει την μέριμνα και την ευθύνη της 
εκτέλεσης των αποφάσεων του Διοικητικού Συμβουλίου 
και μετέχει των συνεδριάσεων του Διοικητικού Συμβου¬ 
λίου όπου εισηγείται τα προς συζήτηση θέματα χωρίς 
δικαίωμα ψήφου. 

6.4. Ο Διευθυντής αποφασίζει για: 

α. Την τοποθέτηση του προσωπικού στις προβλεπόμε- 
νες στον Οργανισμό θέσεις εργασίας και τη χορήγηση 
αδειών στο προσωπικό. 

6.5. Τον Διευθυντή αναπληρώνει όταν απουσιάζει ή 
κωλύεται ο αρχαιότερος των Προϊσταμένων των Υπη¬ 
ρεσιών της Επιχείρησης, ή αυτός που θα καθορίζει ο 
Πρόεδρος του Δ.Σ. 

ΑΡΘΡΟ 7 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

Ο Νομικός Σύμβουλος έχει τις εξής αρμοδιότητες: 

α. Γνωμοδότηση και παροχή νομικών συμβουλών προς 
τη Διεύθυνση ή τις Υπηρεσίες της ΕΠΙΧΕΙΡΗΣΗΣ. 

β. Ενημέρωση των Υπηρεσιών της ΕΠΙΧΕΙΡΗΣΗΣ επί 
των διατάξεων της νομοθεσίας και νομολογίας σε θέ¬ 
ματα που τις αφορούν. 

γ. Νομική υποστήριξη κατά την κατάρτιση των κάθε 
είδους συμβάσεων, ιδιωτικών συμφωνητικών, διακηρύ¬ 
ξεων (προμήθειες, παραγγελίες, εργολαβίες, μισθώσεις, 
κ.λ.π.). 

δ. Χειρισμός δικαστικών υποθέσεων και διαφορών της 
ΕΠΙΧΕΙΡΗΣΗΣ με τρίτους και υπεράσπιση των δικαιω¬ 
μάτων της. 

ΑΡΘΡΟ 8 

ΑΡΜΟΔΙΟΤΗΤΕΣ ΤΕΧΝΙΚΗΣ ΥΠΗΡΕΣΙΑΣ 

8.1. Τμήμα Μελετών - Κατασκευών - Νέων Συνδέ¬ 
σεων. 

α. Εκπόνηση μελετών για το απαιτούμενα τεχνικά 
έργα υποδομής των δικτύων ύδρευσης- αποχέτευσης 
ή ευθύνη επίβλεψης της εκπόνησης των από τρίτους. 

β. Κατάρτιση προδιαγραφών των κάθε φύσης μελε¬ 
τών που ανατίθενται από την Δ.Ε.Υ.Α.Κ. σε εξωτερικούς 
μελετητές και διενέργεια όλων των σχετικών με την 
ανάθεση μελετών διαδικασιών. 

γ. Κατάρτιση προϋπολογισμών των τεχνικών έργων 
ύδρευσης - αποχέτευσης, σύνταξη των σχετικών τευχών 
δημοπράτησης, διενέργεια όλων των σχετικών με τις 
δημοπρατήσεις διαδικασιών και κατάρτιση των σχετι¬ 
κών συμβάσεων. 

δ. Επίβλεψη εκτέλεσης των τεχνικών έργων που 
εκτελούνται είτε με αυτεπιστασία είτε με ανάθεση σε 
τρίτους, κατάρτιση του χρονικού προγραμματισμού 
εκτέλεσης των έργων και κοστολογική παρακολούθη¬ 
σή τους. 

ε. Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα 
δίκτυα ύδρευσης- αποχέτευσης. 

στ. Προγραμματισμός των νέων συνδέσεων με τα 
δίκτυα ύδρευσης - αποχέτευσης, ειδοποίηση των ιδιο¬ 
κτητών, εκτέλεση των συνδέσεων, τήρηση των σχετικών 
κοστολογικών στοιχείων, βεβαίωση των απολογιστικών 
δαπανών και διαβίβαση όλων των σχετικών στοιχείων 
στο Λογιστήριο- Τμήμα Καταναλωτών προκειμένου να 
διενεργηθεί η διαδικασία είσπραξης τους. 

8.2. Τμήμα Συντήρησης και Λειτουργίας Δικτύων 
- Εγκαταστάσεων. 

α Εεκτέλεση όλων των απαραίτητων εργασιών συντή¬ 
ρησης εξωτερικών και εσωτερικών δικτύων ύδρευσης- 
αποχέτευσης, και επισκευής των σχετικών βλαβών. 

β. Τήρηση κοστολογικών στοιχείων που αφορούν στις 
εργασίες συντήρησης και επισκευών. 

γ. Μέριμνα για την κανονική λειτουργία και συντήρηση 
του μηχανολογικού και λοιπού εξοπλισμού της Επιχεί¬ 
ρησης (αντλιοστάσια, μελλοντική μονάδα βιολογικού 
καθαρισμού, μηχανήματα, εργαλεία, οχήματα, κ.λ.π). 

δ. Συνεργασία με το Γραφείο Προμηθειών για την 
προμήθεια αναλωσίμων και υλικών απαραιτήτων για 
την επισκευή των βλαβών και την συντήρηση του ηλε- 
κτρομηχανολογικού εξοπλισμού. 

ε. Τήρηση αρχείου μηχανημάτων, εργαλείων, οχημά¬ 
των κ,λ.π. και ενημέρωση του με στοιχεία συντήρησης, 
επισκευής και απόδοσης τους. 

ΑΡΘΡΟ 9 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΜΕΡΙΜΝΑΣ 

9.1. Τμήμα Διοικητικής Μέριμνας και Προμηθειών.Έχει 
τις ακόλουθες αρμοδιότητες: 


α. Τήρηση μητρώου και αρχείων προσωπικού και δι¬ 
εξαγωγή όλων των διαδικασιών που σχετίζονται με 
τις κάθε φύσης διοικητικές υποθέσεις του προσωπι¬ 
κού (προσλήψεις, απολύσεις, βεβαιώσεις, πειθαρχικό, 
μισθοδοσία κ.λπ.). 

β. Διεκπεραίωση αλληλογραφίας του Διοικητικού Συμ¬ 
βουλίου και της Διεύθυνσης. Δακτυλογράφηση σχετικών 
κειμένων. 

γ. Διακανονισμός συσκέψεων, ακροάσεων και επικοι¬ 
νωνιών του Διευθυντή. Τήρηση προσωπικού αρχείου 
Διεύθυνσης. 

δ. Υποβοήθηση του Διευθυντή στη σύνταξη ημερήσιας 
διάταξης κάθε συνεδρίασης του Διοικητικού Συμβουλίου 
(η σύνταξη της Η.Δ. είναι τυπικά ευθύνη του Πρόεδρου 
της ΕΠΙΧΕΙΡΗΣΗΣ) και ενημέρωση των μελών της. 

ε. Τήρηση πρακτικών και αποφάσεων του Διοικητικού 
Συμβουλίου καθώς και του αντίστοιχου αρχείου. 

στ. Δακτυλογράφηση αναπαραγωγή, πρωτοκόλληση 
και διακίνηση αλληλογραφίας της ΕΠΙΧΕΙΡΗΣΗΣ. 

ζ. Οργάνωση, ταξινόμηση και τήρηση του γενικού αρ¬ 
χείου της ΕΠΙΧΕΙΡΗΣΗΣ. 

η. Μέριμνα για την εκτέλεση βοηθητικών διοικητικών 
εργασιών (κλητήρες, καθαριστές, συντηρητές γραφείων 
κ.λπ.). 

θ. Συγκέντρωση παραγγελιών εξοπλισμού εξαρτη¬ 
μάτων και υλικών σύμφωνα με τις ανάγκες όλων των 
Τ μημάτων. 

ι. Προγραμματισμός διενέργειας προμηθειών σύμφωνα 
με τις παραπάνω παραγγελιές. 

ία. Διεκπεραίωση διαδικασιών προμήθειας εξοπλισμού, 
εξαρτημάτων και υλικό σύμφωνα με τους ισχύοντες 
κανονισμούς (έρευνα αγοράς, διενέργεια διαγωνισμών, 
ετοιμασία σχεδίων συμβάσεων κ.λ.π.) 

ιβ. Ποιοτική και ποσοτική παραλαβή εξοπλισμού, εξαρ¬ 
τημάτων και υλικών. 

ιγ. Συγκέντρωση των δικαιολογητικών παραλαβής και 
παράδοση στο Λογιστήριο για εξόφληση των αντίστοι¬ 
χων τιμολογίων. 

ιδ. Τήρηση αρχείων προμηθειών και προμηθευτών, 
ιε. Τήρηση των διαδικασιών παραλαβής, αποθήκευσης 
και χορήγησης αναλώσιμων παγίων υλικών και ανταλ¬ 
λακτικών. 

ιστ/Ελεγχος αποθεμάτων με βάση το πρόγραμμα 
προμηθειών. 

ιζ. Τήρηση αρχείων αποθήκης και διενέργεια απογρα- 
φών. 

9.2. Λογιστήριο - Γ ραφείο Καταναλωτών. Έχει τις 
ακόλουθες αρμοδιότητες: 

α. Τήρηση της πάσης φύσεως στοιχείων χρέωσης των 
καταναλωτών για την κατανάλωση νερού, την χρήση 
υπονόμων κ.λπ. 

β. Τήρηση των διαδικασιών απεικόνισης των οικονομι¬ 
κών πράξεων της ΕΠΙΧΕΙΡΗΣΗΣ (Λογαριασμοί λογιστι¬ 
κού σχεδίου, βιβλία, καταστάσεις κλπ.) σύμφωνα με το 
υφιστάμενο λογιστικό σχέδιο. 

γ. Τήρηση των διαδικασιών ετοιμασίας των παρα¬ 
στατικών για τη διενέργεια κάθε είδους εισπράξεων ή 
πληρωμής δαπανών της ΕΠΙΧΕΙΡΗΣΗΣ. 

δ. Διαμόρφωση και παρακολούθηση ταμειακού προ¬ 
γράμματος της ΕΠΙΧΕΙΡΗΣΗΣ. 

ε. Παροχή στοιχείων για την κοστολόγηση των έργων 
και υπηρεσιών της ΕΠΙΧΕΙΡΗΣΗΣ. 

στ. Διαμόρφωση στοιχείων Ισολογισμού και παροχή 
κάθε είδους στοιχείων για την διαμόρφωση των οικο¬ 
νομικών προγραμμάτων της ΕΠΙΧΕΙΡΗΣΗΣ. 

9.3. Ταμείο. Έχει τις ακόλουθες αρμοδιότητες: 

α. Διενέργεια των εισπράξεων και των πληρωμών της 
ΕΠΙΧΕΙΡΗΣΗΣ. 

β. Τήρηση των διαδικασιών απεικόνισης των ταμεια¬ 
κών πράξεων στα αντίστοιχα βιβλία και παραστατικά 
του Ταμείου. 

ΑΡΘΡΟ 10 
ΟΡΓΑΝΙΚΕΣ ©ΕΣΕΙΣ 

10.1. Το προσωπικό της ΕΠΙΧΕΙΡΗΣΗΣ διακρίνεται σε 
τακτικό και έκτακτο. 

Τακτικό προσωπικό είναι αυτό που κατέχει θέσεις 
εργασίας οι οποίες προβλέπονται στην παράγραφο 
10.5 του παρόντος Οργανισμού Εσωτερικής Υπηρεσίας 
και συνδέεται με την ΕΠΙΧΕΙΡΗΣΗ με σχέση εργασίας 
ιδιωτικού δικαίου αορίστου χρόνου. 

Έκτακτο προσωπικό είναι αυτό που προσλαμβάνεται 
από την ΕΠΙΧΕΙΡΗΣΗ για την κάλυψη παροδικών και 
έκτακτων αναγκών όπως αυτές καθορίζονται στο Αρθρο 
11 του παρόντος Οργανισμού Εσωτερικής Υπηρεσίας 
και συνδέεται με την Επιχείρηση με σύμβαση εργασίας 
ιδιωτικού δικαίου ορισμένου χρόνου ή έργου. 


10.2 Κάθε εργαζόμενος που ανήκει στο τακτικό προ¬ 
σωπικό, κατέχει μια συγκεκριμένη θέση εργασίας, ο 
τίτλος της οποίας αντιστοιχεί κατά το δυνατόν στο 
πραγματικό της περιεχόμενο. Η ανάληψη της ευθύνης 
από έναν εργαζόμενο περισσότερων από μιας θέσης 
εργασίας, γίνεται εάν κριθεί αυτό σκόπιμο, με εισήγηση 
του Διευθυντή στο Διοικητικό Συμβούλιο. 

10.3 Σε κάθε διοικητική ενότητα της ΕΠΙΧΕΙΡΗΣΗΣ προ- 
βλέπονται συγκεκριμένες θέσεις εργασίας, σύμφωνα με 
τον πίνακα της παραγράφου 10.5. 

10.4 Οι θέσεις εργασίας που φαίνονται στον πίνα¬ 
κα δεν είναι απαραίτητο να καλύπτονται όλες. Η στε- 
λέχωση τους εξαρτάται από τις δραστηριότητες της 
ΕΠΙΧΕΙΡΗΣΗΣ. 

10.5 Οι θέσεις εργασίας των διοικητικών ενοτήτων της 
ΕΠΙΧΕΙΡΗΣΗΣ είναι: 

ΔΙΑΡΘΡΩΣΗ ΥΠΗΡΕΣΙΩΝ 

ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ 

Τα προσόντα διορισμού του προσωπικού στις οργα¬ 
νικές θέσεις περιγράφονται στα π.δ. 37α/1987, 22/1990 
και 50/2001. 

Οι θέσεις που προβλέπονται ανά κατηγορία και κλάδο 
είναι οι εξής: 


ΥΠΗΡΕΣΙΑΚΗ ΘΕΣΗ 

ΑΡΙΘΜΟΣ 

ΚΛΑΔΟΣ 

ΠΡΟΤΕΡΑΙΟΤΗΤΑ ΚΑΤΑΛΗΨΗΣ ΘΕΣΗΣ 

ΔΙΕΥΘΥΝΣΗ 

ΔΙΕΥΘΥΝΤΗΣ 

1 

ΠΕ Πολιτικοί Μηχανικοί, 
Μηχανολόγοι Μηχανικοί, 
Οικονομολόγοι) η ΤΕ 
(Διοίκησης Μονάδων 

Τοπικής Αυτ/σης) 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΔΙΟΙΚΗΤΙΚΩΝ- 

ΟΙΚΟΝΟΜΟΛΟΓΩΝ 

1 

Π.Ε. 1 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΔΙΟΙΚΗΤΙΚΩΝ- ΛΟΓΙΣΤΩΝ 

1 

Τ.Ε.17 


ΔΙΟΙΚΗΤΙΚΩΝ 

1 

Τ.Ε. 22 

Απόφοιτος του τμήματος Τ.Ε.: «Διοίκηση 
Μονάδων Τοπικής Αυτοδιοίκησης». 

ΤΕΧΝΟΛΟΓΩΝ ΠΟΛΙΤΙΚΩΝ 
ΜΗΧΑΝΙΚΩΝ 

1 

Τ.Ε. 3 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΔΙΟΙΚΗΤΙΚΩΝ 

2 

Δ.Ε. 1 


ΔΟΜΙΚΩΝ ΕΡΓΩΝ 

2 

Δ.Ε. 5 

Πτυχίο Τ.Ε.Σ. 

ΗΛΕΚΤΡΟΛΟΓΟΙ 

2 

Δ.Ε. 24 

Η μία θέση απαιτεί πτυχίο Ι.Ε.Κ. με άδεια 
εγκαταστάτη Γ' και Α’ ειδικότητας, ενώ η 
άλλη θέση απαιτεί πτυχίο ηλεκτροτεχνίτη 
οποιοσδήποτε ειδικότητας. 

ΥΔΡΑΥΛΙΚΟΙ 

2 

Δ.Ε. 30 


ΟΔΗΓΟΙ ΑΥΤ/ΤΩΝ 

2 

Δ.Ε. 29 


ΧΕΙΡΙΣΤΕΣ ΜΗΧ/ΓΩΝ 

2 

Δ.Ε. 28 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΥΔΡΟΔΙΑΝΟΜΕΙΣ 

2 

Υ.Ε. 16 


ΥΔΡΟΜΕΤΡΗΤΕΣ 

2 

Υ.Ε. 16 


ΕΡΓΑΤΕΣ ΣΥΝΕΡΓΕΙΩΝ 

4 

Υ.Ε. 16 


ΣΥΝΟΛΟ 

25 

ΑΡΘΡΟ 11 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

11.1. Με απόφαση του Διοικητικού Συμβουλίου της 
ΕΠΙΧΕΙΡΗΣΗΣ και με σκοπό την εκπόνηση των μελε¬ 
τών ή την εκτέλεση εργασιών επίβλεψης, σχεδιασμού, 
προγραμματισμού, οργάνωσης κ.λπ. είναι δυνατόν να 
προσλαμβάνει με σύμβαση ορισμένου χρόνου ή έργου 
έκτακτο επιστημονικό προσωπικό για κάλυψη των πα¬ 
ραπάνω αναγκών. Το προσωπικό αυτό πρέπει να έχει 
αποδεδειγμένη κατάρτιση ή εμπειρία πάνω στο ειδικό 
θέμα για το οποίο συνάπτεται η σύμβαση. 

11.2. Επίσης μπορεί να προσλαμβάνεται έκτακτο προ¬ 
σωπικό με σύμβαση ιδιωτικού για την αντιμετώπιση 
κατεπειγουσών υπηρεσιακών αναγκών εμφανιζομένων 
στις περιπτώσεις: 

α. Κενώσεις θέσεων και μέχρι πληρώσεως αυτών, εφό¬ 
σον έχει κινηθεί η νόμιμη διαδικασία για την πληρωμή 
αυτών. 

β. Απουσίας τακτικού προσωπικού λόγω αδειών, (κανο¬ 
νικών, κυήσεως και τοκετού) αδικαιολογήτου απουσίας 
κ.λπ. και για το αντίστοιχο χρονικό διάστημα. 

γ. Κάλυψης εποχιακών ή άλλων περιοδικών ή με μόνιμο 
χαρακτήρα αναγκών που δεν εμπίπτουν σε μια από τις 
(α) και (β) περιπτώσεις και για ορισμένο πάντοτε χρόνο, 
καθοριζόμενο από το Διοικητικό Συμβούλιο, δυνάμενο 
να παραταθεί για τις ανάγκες για τις οποίες έγινε η 
πρόσληψη. 

11.3. Η πρόσληψη ενεργείται δι αποφάσεων του Προ¬ 
έδρου του Δ.Σ. Η σύμβαση εργασίας λογίζεται καταρ- 
τισθείσα από της αναλήψεως υπηρεσίας και λύεται 
αυτοδικαίως όταν λήξει ο χρόνος διάρκειας της χωρίς 
καταβολή ουδεμίας αποζημίωσης. Για την αυτοδίκαια 
λύση της συμβάσεως εργασίας εκδίδεται διαπιστωτική 
πράξη από το αρμόδιο για την πρόσληψη όργανο. Οι 
αποδοχές του έκτακτου προσωπικού ρυθμίζονται με 
απόφαση του Δ.Σ. 

ΑΡΘΡΟ 12 

ΠΡΟΣΟΝΤΑ ΠΡΟΣΛΗΨΗΣ 

Τα προσόντα πρόσληψης θα προσδιορισθούν με από¬ 
φαση του Διοικητικού Συμβουλίου της ΕΠΙΧΕΙΡΗΣΗΣ με 
την οποία θα συμπληρωθεί και θα ψηφιστεί το παρόν 
σχέδιο Οργανισμού Εσωτερικής Υπηρεσίας. 

ΑΡΘΡΟ 13 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ 
ΠΡΟΣΛΗΨΗΣ ΠΡΟΣΩΠΙΚΟΥ 

13.1 Το προσωπικό που προσλαμβάνεται από την ΕΠΙ¬ 
ΧΕΙΡΗΣΗ είτε ως τακτικό είτε ως έκτακτο πρέπει: 

α. Να έχει την ελληνική ιθαγένεια. 

β. Να είναι τουλάχιστον 18 ετών. 

γ. Να έχει εκπληρώσει τις στρατιωτικές υποχρεώσεις 
ή να έχει απαλλαγεί νόμιμα από αυτές. 

δ. Να μην είναι υπόδικος ή να μην έχει καταδικαστεί 
για κλοπή, υπεξαίρεση, απάτη, εκβίαση, πλαστογραφία, 
δωροδοκία, παράβαση καθήκοντος ή άλλο παρεμφερές 
αδίκημα. 

ε. Να μη βρίσκεται υπό δικαστική αντίληψη ή απα¬ 
γόρευση. 


στ. Να μην έχει απολυθεί για πειθαρχικό παράπτωμα 
από την θέση του δημοσίου υπαλλήλου ή υπαλλήλου 
των Ο.Τ.Α. ή Ν.Π.Δ.Δ.. 

13.2. Για την απόδειξη εκπληρώσεως των παραπάνω 
προϋποθέσεων το προσλαμβανόμενο προσωπικό πρέπει 
να υποβάλλει: 

α. Ληξιαρχική πράξη γέννησης. 

β. Πιστοποιητικό στρατολογίας για τους άνδρες. 

γ. Αντίγραφο ποινικού μητρώου. 

δ. Πιστοποιητικό Εισαγγελίας ότι δεν διώκεται ως φυ¬ 
γόποινος ή φυγόδικος. 

ε. Υπεύθυνη δήλωση ότι δεν έχει παραπεμφθεί να 
δικαστεί για κάποια από τα εξής αδικήματα: κλοπή, 
ληστεία, απάτη, υπεξαίρεση, εκβίαση, πλαστογραφία, 
απιστία, δωροδοκία, καταπίεση, παράβαση καθήκοντος 
ή άλλο παρεμφερές αδίκημα. 

13.3. θέση εργασίας, όπως αυτές καθορίζονται από 
τον παρόντα Οργανισμό 

Εσωτερικής, Υπηρεσίας, δεν μπορεί να καταλάβει κα¬ 
νένα πρόσωπο, το οποίο δεν έχει τα απαιτούμενα για 
τη συγκεκριμένη θέση τυπικά και ουσιαστικά προσόντα. 
Διορισμός που γίνεται κατά παρέκκλιση του παρόντος 
Οργανισμού ανακαλείται μέσα σε εύλογο χρονικό διά¬ 
στημα, που δεν μπορεί να υπερβαίνει το ένα έτος. Στην 
περίπτωση αυτή το πρόσωπο το οποίο διορίστηκε και 
απολύθηκε είναι υπεύθυνο για όσο χρόνο υπηρέτησε 
ως υπάλληλος, οι δε πράξεις του είναι έγκυρες. 

ΑΡΘΡΟ 14 

Οι προσλήψεις διενεργούνται σύμφωνα με την ισχύ- 
ουσα Νομοθεσία. 

ΑΡΘΡΟ 15 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ - 
ΑΠΟΛΥΣΗ ΠΡΟΣΩΠΙΚΟΥ 

15.1. Η σύμβαση εργασίας των εργαζομένων στην ΕΠΙ¬ 
ΧΕΙΡΗΣΗ λύεται: 

• Με καταγγελία της σύμβασης εκ μέρους του ερ¬ 
γαζόμενου. 

• Με καταγγελία της σύμβασης εκ μέρους της ΕΠΙ¬ 
ΧΕΙΡΗΣΗΣ 

• Αυτοδίκαια με την συμπλήρωση των προϋποθέσεων 
συνταξιοδότησης που ο νόμος ορίζει. 

• Με την αδικαιολόγητη ή αυθαίρετη απουσία, έστω 
και μικρότερη από 5 ημέρες, που γίνεται όμως κατ’ επα¬ 
νάληψη. Η περίπτωση αυτή μπορεί να θεωρηθεί βασικός 
λόγος για καταγγελία της σύμβασης εργασίας από την 
ΕΠΙΧΕΙΡΗΣΗ. 

15.2. Η καταγγελία της σύμβασης εκ μέρους του ερ¬ 
γαζόμενου ή της ΕΠΙΧΕΙΡΗΣΗΣ γίνεται σύμφωνα με τις 
διατάξεις της κείμενης εργατικής νομοθεσίας και σύμ¬ 
φωνα με τους όρους που προβλέπονται από την ατομική 
σύμβαση εργασίας. 

15.3. Η απόλυση ενεργείται με απόφαση του Προέδρου 
του Διοικητικού Συμβουλίου της ΕΠΙΧΕΙΡΗΣΗΣ και γνω¬ 
στοποιείται στο Δ.Σ. 

ΑΡΘΡΟ 16 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

16.1. Κάθε εργαζόμενος της ΕΠΙΧΕΙΡΗΣΗΣ έχει υποχρέ- 

ωση και καθήκον να εκτελεί την εργασία που του ανα¬ 
τίθεται με επιμέλεια και ευσυνειδησία, ώστε η ΕΠΙΧΕΙ¬ 
ΡΗΣΗ να προσφέρει στους δημότες υψηλής ποιότητας 
υπηρεσίες. Τα καθήκοντα του προσωπικού είναι αυτά 
που συνοπτικά καθορίζονται στον παρόντα Οργανισμό 
για κάθε εργαζόμενο και αυτά που ορίζονται από τον 
άμεσο Προϊστάμενο του καθώς και από τους ιεραρχικά 
ανώτερους Προϊστάμενους. 

16.2. Το προσωπικό οφείλει, να προσέρχεται στην ερ¬ 
γασία του εγκαίρως σε τρόπο ώστε να βρίσκεται στη 
θέση του κατά την ώρα έναρξης της εργασίας τους που 
ορίζεται με απόφαση του Δ.Σ. 

Το προσωπικό οφείλει, εισερχόμενο για εργασία, να 
δίνει το παρών με τον τηρούμενο από την ΕΠΙΧΕΙΡΗΣΗ 
τρόπο. Το ίδιο ισχύει και κατά την λήξη της εργασίας 
με απόφαση του Διοικητικού συμβουλίου για ορισμένες 
κατηγορίες του προσωπικού. Κάθε παράληψη δήλωσης 
προσέλευσης ή αποχώρησης συνεπάγεται πειθαρχική 
δίωξη του παραβάτη. Επίσης απαγορεύεται η δήλωση 
προσέλευσης ή αποχώρησης από άλλο πρόσωπο. Η πα¬ 
ράβαση της διάταξης αυτής επειδή περιέχει δόλο, εκτός 
των πειθαρχικών κυρώσεων, συνεπάγεται σε περίπτωση 
υποτροπής και την ποινική δίωξη των παραβατών. 

16.3. Η αδικαιολόγητη καθυστέρηση και η κατ’ επα¬ 
νάληψη συνεχής αυθαίρετη απουσία του εργαζόμενου 
από την ΕΠΙΧΕΙΡΗΣΗ, αποτελεί σοβαρό παράπτωμα, το 
οποίο πλην της περικοπής των αντίστοιχων ημερομισθί¬ 
ων συνεπάγεται και την επιβολή των προβλεπόμενων 
από τον παρόντα Οργανισμό Εσωτερικής Υπηρεσίας 
ποινών και την άσκηση κάθε νόμιμου δικαιώματος από 
την ΕΠΙΧΕΙΡΗΣΗ. 

16.4. Κάθε εργαζόμενος στην ΕΠΙΧΕΙΡΗΣΗ υποχρεούται 
να αναγγέλλει εντός της αυτής ημέρας στην υπηρεσία 
κάθε κώλυμα για παροχή εργασίας ή σε περίπτωση 
πραγματικής και εξακριβωμένης αδυναμίας να ειδοποι¬ 
ήσει το αργότερο μέχρι το μεσημέρι της επόμενης ημέ¬ 
ρας, αλλιώς θεωρείται ότι απούσιασε αδικαιολόγητα. 

Αν το κώλυμα οφείλεται σε ασθένεια ο εργαζόμενος 
οφείλει να προσκομίσει στο Γραφείο Διοικητικής Μέρι¬ 
μνας βεβαίωση ιατρού του οικείου ασφαλιστικού οργα¬ 
νισμού, στην οποία θα πιστοποιείται η ανικανότητα για 
εργασία όπως και η πιθανή διάρκεια της ασθένειας. 

Ως βραχείας διάρκειας ασθένεια θεωρείται αυτή που 
διαρκεί συνεχώς ή κατά περιοδικά διαστήματα, των 
οποίων το σύνολο δεν υπερβαίνει μέσα στο ίδιο ημε¬ 
ρολογιακό έτος: 

• Τις 30 ημέρες για τον απασχολούμενο μέχρι 4 χρό¬ 
νια, 

• Τους 3 μήνες για τον απασχολούμενο από 4 έως 
15 χρόνια, 

• Τους 6 μήνες για τον απασχολούμενο πλέον των 
15 ετών. 

Μετά την παρέλευση των παραπάνω χρονικών ορίων, 
η σύμβαση μπορεί να θεωρηθεί ότι λύθηκε από τον 
απουσιάζοντα εργαζόμενο. Τα παραπάνω ισχύουν και 
επί τραυματισμών. 

16.5. Με την προϋπόθεση ότι δεν γίνεται κατάχρηση 
του διευθυντικού δικαιώματος και ανάλογα με τις ανά¬ 
γκες που παρουσιάζονται στην ΕΠΙΧΕΙΡΗΣΗ, ο Διευθυ¬ 
ντής μπορεί να δώσει εντολή σε οποιονδήποτε εργα¬ 


ζόμενο, για την εκτέλεση και άλλης συμπληρωματικής 
εργασίας προσφέροντας υπηρεσίες συναφείς με την 
ειδικότητα και τα προσόντα του. Η παραπάνω εντολή 
δεν έχει χρονικά περιθώρια και αφήνεται στην κρίση 
του Διευθυντή της ΕΠΙΧΕΙΡΗΣΗΣ. Στην περίπτωση που 
ο εργαζόμενος αρνηθεί την εκτέλεση της παραπάνω 
συμπληρωματικής εργασίας αποφασίζει σχετικά το Δι¬ 
οικητικό Συμβούλιο. 

16.6 Όλο το προσωπικό πρέπει να γνωρίζει τις διατά¬ 
ξεις του παρόντος Οργανισμού Εσωτερικής Υπηρεσίας, 
καθώς και τις οδηγίες και εγκυκλίους της ΕΠΙΧΕΙΡΗΣΗΣ, 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί 
άγνοια του παρόντος Οργανισμού. 

16.7 Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα 
συναδελφικής συνεργασίας για την εξυπηρέτηση των 
συμφερόντων της ΕΠΙΧΕΙΡΗΣΗΣ, θα πρέπει να εξετάζει 
με προθυμία και να μεριμνά για την κατά το δυνατόν 
ταχύτερη ικανοποίηση των αιτημάτων των συναλλασ¬ 
σόμενων με την ΕΠΙΧΕΙΡΗΣΗ. 

ΑΡΘΡΟ 17 

ΥΠΕΡΩΡΙΑΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση του προσω¬ 
πικού για την αντιμετώπιση επειγουσών ή έκτακτων 
αναγκών, εφαρμοζομένων των ισχυουσών διατάξεων 
της εργατικής νομοθεσίας. 

Η υπερωριακή απασχόληση αποφασίζεταί: 

α. Από τον Προϊστάμενο της υπηρεσίας που ανήκει 
ο εργαζόμενος μέχρι είκοσι (20) ώρες στην διάρκεια 
του μήνα. 

β. Από την Διευθυντή της ΕΠΙΧΕΙΡΗΣΗΣ για τις επό¬ 
μενες (20) ώρες ανά μήνα. 

γ. Από το Δ.Σ. της ΕΠΙΧΕΙΡΗΣΗΣ για πέραν των σα¬ 
ράντα (40) ωρών ανά μήνα, μετά από εισήγηση του 
Διευθυντή. 

ΑΡΘΡΟ 18 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

18.1 Για τις άδειες προσωπικού και το χρόνο εργασίας 
ισχύουν οι διατάξεις της εργατικής νομοθεσίας. 

18.2 Οι άδειες απουσίας διακρίνονται σε: 

α. Κανονικές. 

Η χρονική διάρκεια των κανονικών αδειών του προσω¬ 
πικού και ο χρόνος χορήγησης τους προγραμματίζεται 
από τον Διευθυντή της ΕΠΙΧΕΙΡΗΣΗΣ με εισήγηση των 
Προϊσταμένων των υπηρεσιών και γνώμη του αντίστοι¬ 
χου Τμήματος. Η κανονική άδεια δίνεται τμηματικά κατά 
τη διάρκεια του έτους, ανάλογα με τις ανάγκες της υπη¬ 
ρεσίας. Πάντως στην περίοδο του καλοκαιριού (Ιούνιος 
-Αύγουστος) χορηγείται υποχρεωτικά τουλάχιστον το 
μισό της δικαιούμενης άδειας. Η άδεια μπορεί να ανα¬ 
κληθεί για ειδικούς λόγους ανάλογα με τις ανάγκες της 
ΕΠΙΧΕΙΡΗΣΗΣ. Οι κανονικές άδειες είναι υποχρεωτικές 
για το προσωπικό της ΕΠΙΧΕΙΡΗΣΗΣ. Εργαζόμενος που 
από δική του ευθύνη δεν πήρε την κανονική του άδεια 
μέχρι την 31η Δεκεμβρίου κάθε έτους, δεν μπορεί να 
μεταφέρει την άδεια του στο επόμενο έτος, ούτε να 
αποζημιωθεί σε χρήμα. 

β. Για λόγους υγείας - εγκυμοσύνης. 

Για τις άδειες για λόγους υγείας ισχύουν τα του Άρ¬ 
θρου 16 παρ. 4. του παρόντος Οργανισμού Εσωτερικής 
Υπηρεσίας. Ακόμη, το Δ.Σ. της ΕΠΙΧΕΙΡΗΣΗΣ με από¬ 
φασή του μπορεί να χορηγήσει άδεια απουσίας για 
λόγους υγείας χωρίς αποδοχές για δεκαοχτώ (18) μήνες. 
Στην περίπτωση αυτή δεν καταγγέλλεται η σύμβαση 
εργασίας, εφόσον αυτό απαιτεί η κατάσταση υγείας 
του εργαζομένου που πιστοποιείται από την αρμόδια 
επιτροπή του ασφαλιστικού φορέα του. 

Ο εργαζόμενος οφείλει να προσκομίσει στον Διευθυ¬ 
ντή έγγραφο από το οποίο προκύπτουν τα τυχόν επι¬ 
δόματα ασθένειας που εισπράττει από την ΕΠΙΧΕΙΡΗΣΗ 
στον χρόνο απουσίας του. 

Στις έγκυες εργαζόμενες της ΕΠΙΧΕΙΡΗΣΗΣ χορηγείται 
από τον Διευθυντή άδεια με πλήρεις αποδοχές διάρκει¬ 
ας 4 μηνών, ύστερα από προσκόμιση του πιστοποιητικού 
εγκυμοσύνης από τον αρμόδιο ασφαλιστικό φορέα της 
εργαζομένης. Η άδεια εγκυμοσύνης χορηγείται σύμφωνα 
με την θέληση της εγκύου 45 έως 60 ημέρες πριν από 
την πιθανή ημέρα τοκετού. Σε καμιά περίπτωση όμως 
το διάστημα μετά τον τοκετό δεν μπορεί να είναι με¬ 
γαλύτερο από 75 ημέρες. Σε περίπτωση που το παιδί 
γεννηθεί νεκρό ή πεθάνει μετά τον τοκετό, η άδεια λήγει 
20 μέρες μετά τον τοκετό ή τον θάνατο του παιδιού. 

Οι μητέρες εργαζόμενες της ΕΠΙΧΕΙΡΗΣΗΣ δικαιούνται 
άδεια μητρότητας για τα δύο (2) πρώτα χρόνια από τον 
τοκετό, δηλαδή εργάζονται με μειωμένο ωράριο εργασί¬ 
ας κατά (2) ώρες την ημέρα και για τα επόμενα δύο (2) 
χρόνια με μειωμένο ωράριο κατά (1) ώρα την ημέρα. 

γ. Χωρίς αποδοχές 

Ο Διευθυντής μπορεί μετά από γνώμη του αρμόδιου 
Προϊστάμενου να χορηγεί άδειες χωρίς αποδοχές δι¬ 
άρκειας μέχρι (5) ημέρες, για πραγματικά σοβαρούς λό¬ 
γους και μετά από γραπτή αίτηση του ενδιαφερομένου. 
Σε περίπτωση άρνησης του Διευθυντή ο εργαζόμενος 
ζητάει την άδεια απουσίας του από τον Πρόεδρο του 
Δ.Σ. που μπορεί να χορηγήσει άδεια χωρίς αποδοχές 
μέχρι και δέκα (10) ημέρες. Άδειες άνευ αποδοχών και 
για χρονικό διάστημα πέραν των (10) ημερών και για 
σοβαρούς λόγους μπορεί να χορηγήσει το Δ.Σ. με από¬ 
φασή του. 

δ. Ειδικές 

Ειδικές άδειες που χορηγεί η ΕΠΙΧΕΙΡΗΣΗ πέραν της 
κανονικής και των αδειών για λόγους υγείας, εγκυμο¬ 
σύνης κ.λπ. είναι: 

• Στους συνδικαλιστές χορηγείται άδεια απουσίας με 
πλήρεις αποδοχές σύμφωνα με τον ν. 1264/1982 - άρθρο 
17. 

• Σε περίπτωση γάμου χορηγείται στον εργαζόμενο 
άδεια απουσίας έξι (6) ημερών με πλήρεις αποδοχές 
ύστερα από απόφαση του Διευθυντή. 

• Σε περίπτωση θανάτου συγγενούς μέχρι και δευ¬ 
τέρου βαθμού τρεις (3) ημέρες και μετά από απόφαση 
του Διευθυντή. 

• Σε περίπτωση τοκετού συζύγου εργαζόμενου τρεις 
(3) ημέρες. 

• Στους σπουδαστές ή φοιτητές που μετέχουν σε 
τμηματικές ή πτυχιακές εξετάσεις ανωτέρων ή ανώτα¬ 
των Σχολών χορηγούνται άδειες συνολικής διάρκειας 


μέχρι δεκαπέντε (15) ημέρες το έτος και για όσα είναι 
τα έτη σπουδών της Σχολής, αυξημένα κατά δύο, μετά 
από απόφαση του Δ.Σ. της ΕΠΙΧΕΙΡΗΣΗΣ. 

• Στην ονομαστική εορτή του εργαζομένου χορηγείται 
άδεια μίας ημέρας από τον Διευθυντή. 

ε. Ολιγόωρης απουσίας 

Ολιγόωρες άδειες απουσίας κατά την διάρκεια της 
εργασίας μπορεί να χορηγήσει ο Προϊστάμενος της 
υπηρεσίας που ανήκει ο εργαζόμενος, για σοβαρούς 
λόγους κατά την κρίση του. 

Επίσης μπορεί να χορηγούνται στους εργαζομένους 
εκπαιδευτικές άδειες σύμφωνα με ειδική πολιτική που 
καθορίζει η ΕΠΙΧΕΙΡΗΣΗ για την επιμόρφωση των εργα¬ 
ζομένων. Η χορήγηση εκπαιδευτικής άδειας και οι όροι 
με τους οποίους αυτή γίνεται, καθορίζεται με απόφαση 
του Δ.Σ., μετά από σχετική εισήγηση του Διευθυντή και 
γνώμη των Προϊσταμένων. 

18.3 Στην περίπτωση που ο εργαζόμενος υπερβεί 
αδικαιολόγητα τη διάρκεια της άδειας που του χορη¬ 
γήθηκε σύμφωνα με τις παραπάνω παραγράφους, ο 
εργαζόμενος θεωρείται ότι απουσιάζει αδικαιολόγητα, 
οπότε ισχύουν οι σχετικές διατάξεις του παρόντος Ορ¬ 
γανισμού. 

ΑΡΘΡΟ 19 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ ΠΡΟΣΩΠΙΚΟΥ 

19.1 Γ ια όλο το προσωπικό τηρείται από το Γ ραφείο 
Διοικητικής Μέριμνας μητρώο που περιλαμβάνει όλα 
τα αναγκαία στοιχεία που αφορούν την υπηρεσιακή 
κατάσταση των εργαζομένων όπως: 

α. Ονομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των 
παιδιών, διεύθυνση κατοικίας και τηλέφωνο. 

β. Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά 
καιρούς, καθώς και αποφάσεις οικονομικής προαγωγής 
και χορηγηθείσες έκτακτες αποδοχές. 

γ. Τις κάθε είδους άδειες που χορηγήθηκαν στον ερ¬ 
γαζόμενο καθώς και τυχόν επιβληθείσες ηθικές αμοιβές 
και πειθαρχικές ποινές. 

δ. Το σύνολο των αποδοχών που λαμβάνει ο εργαζό¬ 
μενος μετά από κάθε οικονομική μεταβολή. 

ε. Τις ετήσιες εκθέσεις αξιολόγησης. 

19.2 Η αξιολόγηση του προσωπικού γίνεται μία φορά 
το χρόνο με την μέθοδο της βαθμολόγησης κριτηρίων. 
Τα κριτήρια αυτά συνοδεύονται από συντελεστές βα¬ 
ρύτητας, οι οποίοι διαφοροποιούνται ανάλογα με την 
θέση εργασίας και καθορίζονται με απόφαση του Δ.Σ. 
μετά από εισήγηση του Διευθυντή. Τα κριτήρια αξιο¬ 
λόγησης είναι: 

• Καλή γνώση της εργασίας 

• Προθυμία και πρωτοβουλία 

• Αποτελεσματικότητα 

• Συνεργασιμότητα και συλλογικότητα 

• Συνέπεια και επιμέλεια 

19.3 Μία φορά το χρόνο οι Προϊστάμενοι υπηρεσιών 
συντάσσουν έκθεση αξιολόγησης των εργαζομένων. Οι 
εκθέσεις αυτές συντάσσονται για όλο το προσωπικό σε 
πρώτο βαθμό από τον αρμόδιο Υπεύθυνο του Τμήματος 
κα σε δεύτερο από τον Διευθυντή της ΕΠΙΧΕΙΡΗΣΗΣ. 

Η έκθεση για την υπηρεσιακή δράση και επίδοση των 
Υπευθύνων των Τρημάτων συντάσσεται σε πρώτο βαθμό 
από τον Διευθυντή και σε δεύτερο από τον Πρόεδρο του 
Δ.Σ. και υποβάλλεται στο Δ.Σ. για έγκριση. Αντίγραφο 
της έκθεσης για την υπηρεσιακή δράση και επίδοση του 
κάθε εργαζόμενου τίθεται σε γνώση του, το υπογράφει 
και παράλληλα μπορεί να αναγράψει τις απόψεις του 
σε αυτό. 

ΑΡΘΡΟ 20 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

20.1 Πειθαρχικό παράπτωμα συνιστά κάθε υπαίτια 
πράξη ή παράλειψη εργαζομένου, που αποτελεί πα¬ 
ράβαση υπηρεσιακού καθήκοντος ή αντίκειται στην 
υπηρεσιακή τάξη ή είναι επιζήμια στα συμφέροντα της 
ΕΠΙΧΕΙΡΗΣΗΣ. Το υπηρεσιακό καθήκον των εργαζομένων 
και οι υποχρεώσεις που απορρέουν από αυτό, προσδι¬ 
ορίζονται από: 

• Τις διατάξεις της κείμενης νομοθεσίας. 

• Τις διατάξεις του παρόντος Οργανισμού Εσωτερικής 
Υπηρεσίας. 

Τις εντολές, εγκυκλίους και οδηγίες της ΕΠΙΧΕΙΡΗΣΗΣ 
και των αρμοδίων οργάνων της. 

• Τους κανόνες ασφάλειας στην εκτέλεση εργα¬ 
σίας. 

• Τις τυχόν συμφωνίες μεταξύ ΕΠΙΧΕΙΡΗΣΗΣ και ερ¬ 
γαζομένων. 

• Την ατομική σύμβαση εργασίας μεταξύ της ΕΠΙΧΕΙ¬ 
ΡΗΣΗΣ και του εργαζομένου. 

• Την φύση της εργασίας κάθε ειδικότητας και θέσης 
εργασίας. 

• Τους κανόνες της επιστήμης και της τέχνης. 

• Την καλή πίστη και τον κοινωνικό σκοπό που εκτελεί 
η ΕΠΙΧΕΙΡΗΣΗ. 

Παραπτώματα που δεν προβλέπονται από τον πα¬ 
ρόντα Οργανισμό κατατάσσονται σε μία από τις πλη- 
σιέστερες ανάλογες ή παρεμφερείς περιπτώσεις των 
παραπτωμάτων που προβλέπονται στον παρόντα Ορ¬ 
γανισμό και στον νόμο. 

20.2. Κάθε πειθαρχικό παράπτωμα τιμωρείται ανάλογα 
με την σοβαρότητα του σύμφωνα με τις διατάξεις αυτού 
του Οργανισμού. 

20.3 Ενδεικτικά πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και 
διαγωγή μέσα στην ΕΠΙΧΕΙΡΗΣΗ ή έξω από αυτήν, τόσο 
απέναντι στους συναδέλφους όσο και απέναντι σε τρί¬ 
τους. 

β. Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άρνηση εκτέλεσης της ερ¬ 
γασίας που του έχει ανατεθεί. 

γ. Η φθορά από εγκατάλειψη ή κακή χρήση και η 
απώλεια αντικειμένων (υλικά, εργαλεία), που αποτελούν 
περιουσία της ΕΠΙΧΕΙΡΗΣΗΣ, καθώς και η μη έγκαιρη 
αναφορά της φθοράς ή της απώλειας στους Προϊστα¬ 
μένους. 

δ. Η αποσιώπηση πειθαρχικών παραπτωμάτων των 
υφισταμένων από τους Προϊσταμένους. 

ε. Η παράλειψη της άσκησης του επιβεβλημένου υπη¬ 
ρεσιακού ελέγχου. 

στ. Η υπεξαίρεση ή ιδιόχρηση των περιουσιακών στοι¬ 
χείων της ΕΠΙΧΕΙΡΗΣΗΣ. 


ζ. Η χρησιμοποίηση υπηρεσιακών πληροφοριών που 
κατέχει ο υπάλληλος για δική του ωφέλεια ή για ωφέ¬ 
λεια προσώπων που συνδέονται με αυτόν. 

η. Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της ΕΠΙΧΕΙΡΗΣΗΣ. 

θ. Η μη τήρηση του ωραρίου εργασίας που έχει ορι- 
σθεί. 

ι. Η χρησιμοποίηση της ιδιότητας του εργαζόμενου 
στην ΕΠΙΧΕΙΡΗΣΗ για ίδιο όφελος ή έναντι οποιουδή- 
ποτε ανταλλάγματος, προς όφελος τρίτου, κατά παρά¬ 
βαση του υπηρεσιακού καθήκοντος, της υποχρέωσης 
πίστης προς την ΕΠΙΧΕΙΡΗΣΗ, των χρηστών και συναλ¬ 
λακτικών ηθών. 

ΑΡΘΡΟ 21 

ΠΕΙΘΑΡΧΙΚΕΣ ΚΥΡΩΣΕΙΣ 

21.1 Η δίωξη και η τιμωρία κάθε πειθαρχικού παρα¬ 
πτώματος αποτελεί υπηρεσιακό καθήκον. Κάθε πειθαρ¬ 
χικό παράπτωμα έχει ως άμεση συνέπεια την επιβολή 
πειθαρχικής ποινής. Αρμόδια όργανα για την επιβολή 
των πειθαρχικών ποινών είναι ο Διευθυντής, το πρωτο¬ 
βάθμιο, καθώς και το δευτεροβάθμιο Πειθαρχικό Συμ¬ 
βούλιο της ΕΠΙΧΕΙΡΗΣΗΣ. Οι πειθαρχικές ποινές που 
επιβάλλονται είναι: 

• Η προφορική παρατήρηση και η έγγραφη παρατή¬ 
ρηση. 

• Η έγγραφη επίπληξη 

• Το πρόστιμο. 

• Η προσωρινή παύση. 

• Η οριστική παύση. 

21.2 Το Πρωτοβάθμιο Πειθαρχικό Συμβούλιο είναι τρι¬ 
μελές και συγκροτείται από ένα μέλος του Δ.Σ. ως Προ¬ 
έδρου, από τον Διευθυντή της ΕΠΙΧΕΙΡΗΣΗΣ και από τον 
Προϊστάμενο της υπηρεσίας που ανήκει ο εργαζόμενος, 
η περίπτωση του οποίου πρόκειται να εξετασθεί. 

Το δευτεροβάθμιο Πειθαρχικό Συμβούλιο είναι πε¬ 
νταμελές και συγκροτείται από δύο μέλη του Δ.Σ. εκ 
των οποίων το ένα προεδρεύει, από τον Διευθυντή της 
ΕΠΙΧΕΙΡΗΣΗΣ και από τον Προϊστάμενο της υπηρεσίας 
που ανήκει ο εργαζόμενος, η περίπτωση του οποίου 
πρόκειται να εξετασθεί, και από ένα εκπρόσωπο των 
εργαζομένων. 

Οι πειθαρχικές παραβάσεις του Διευθυντή τιμωρού¬ 
νται με απόφαση του Δ.Σ. της ΕΠΙΧΕΙΡΗΣΗΣ, ύστερα 
από εισήγηση του Προέδρου της. 

21.3 Πριν από την επιβολή των ποινών ο Διευθυντής 
της ΕΠΙΧΕΙΡΗΣΗΣ οφείλει με έγγραφο του να καλέσει 
τον εργαζόμενο που υπέπεσε σε πειθαρχικό παράπτωμα 
να απολογηθεί εγγράφως εντός τριών (3) ημερών. Αν 
περάσει η παραπάνω προθεσμία άπρακτη, τότε κρίνεται 
αναπολόγητος και του επιβάλλεται ποινή. 

Έγγραφο της ΕΠΙΧΕΙΡΗΣΗΣ, το οποίο απευθύνεται 
σε οποιονδήποτε εργαζόμενο που δεν προσέρχεται ή 
αρνείται να το παραλάβει, θεωρείται ότι του επιδόθηκε 
νόμιμα μόλις περάσουν πέντε (5) ημέρες από την τοι¬ 
χοκόλληση του εγγράφου στον πίνακα ανακοινώσεων 
της ΕΠΙΧΕΙΡΗΣΗΣ. Η ημέρα της τοιχοκόλλησης πρέπει 
να βεβαιώνεται από πρωτόκολλο τοιχοκόλλησης όπου 
υπογράφουν δύο (2) μάρτυρες υπάλληλοι της ΕΠΙΧΕΙ¬ 
ΡΗΣΗΣ. 

21.4. Σε περίπτωση επιβολής ποινής ο εργαζόμενος 
μπορεί μέσα σε προθεσμία τριών (3) ημερών να προ¬ 
σβάλλει την απόφαση στο αμέσως ανώτερο πειθαρχικό 
όργανο. Στην απόφαση με την οποία επιβάλλεται στον 
εργαζόμενο πειθαρχική ποινή προσωρινής παύσης ή 
οριστικής απόλυσης, μπορεί να γίνει προσφυγή από τον 
ενδιαφερόμενο στο αρμόδιο διοικητικό Δικαστήριο μέσα 
στην προθεσμία που ορίζει ο νόμος. Στην περίπτωση 
αυτή αναστέλλεται η εκτέλεση της ποινής. 

21.5. Το πρόστιμο ως πειθαρχική ποινή μπορεί να 
φτάσει μέχρι το 1/5 των μηνιαίων αποδοχών του ερ¬ 
γαζομένου. Η προσωρινή παύση που επιβάλλεται είναι 
τουλάχιστον δεκαπέντε (15) ημερών και μικρότερη των 
(3) μηνών χωρίς να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η 
βαρύτητα του παραπτώματος, οι περιστάσεις που οδή¬ 
γησαν σ’ αυτό, το ύψος της υλικής ή ηθικής βλάβης που 
υπέστη η ΕΠΙΧΕΙΡΗΣΗ και η τυχόν υποτροπή ή συρροή 
παραπτωμάτων. 

21.6. Το πειθαρχικό παράπτωμα παραγράφεται σε 
ένα χρόνο από την ημέρα που ο Διευθυντής έλαβε γνώ¬ 
ση τόσο του αδικήματος όσο και του υπεύθυνου. Σε 
κάθε περίπτωση το αδίκημα παραγράφεται μετά από 
τρία (3) χρόνια από την διάπραξη. Η άσκηση πειθαρ¬ 
χικής δίωξης διακόπτει την παραγραφή ως προς τον 
φερόμενο ως υπαίτιο. Η παραγραφή προγενέστερου 
πειθαρχικού παραπτώματος αναστέλλεται για όσο χρό¬ 
νο διαρκεί η πειθαρχική διαδικασία που κινήθηκε για 
μεταγενέστερο παράπτωμα που διαπράχθηκε με σκοπό 
την συγκάλυψη του πρώτου. Πειθαρχικό παράπτωμα που 
έχει παραγραφεί και διαπιστώνεται τυχαία κατά την δι- 
ερεύνηση άλλου παραπτώματος, λαμβάνεται υπόψη ως 
επιβαρυντική περίπτωση στην επιμέτρηση της ποινής 
που τυχόν θα επιβληθεί 

Η άσκηση ποινικής δίωξης ακόμη και στην περίπτωση 
που απαιτείται έγκληση, είναι ανεξάρτητη από την πει¬ 
θαρχική διαδικασία, το Δ.Σ. όμως σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρατος της εκκρεμοδικίας. 

Πραγματικά γεγονότα που βεβαιώθηκαν κατά την ποι¬ 
νική διαδικασία αξιολογούνται και λαμβάνονται ελεύθε¬ 
ρα υπόψη από τα Πειθαρχικά Συμβούλια. 

Μέσα σε ένα χρόνο από την έκδοση αμετάκλητης 
καταδικαστικής απόφασης είναι δυνατή η επανάληψη 
της πειθαρχικής διαδικασίας, αν πειθαρχικά είχε κριθεί 
ότι δεν έπρεπε να επιβληθεί ποινή, στην δε ποινική δια¬ 
δικασία βεβαιώθηκαν περιστατικά που δεν είχε υπόψη 
του το Πειθαρχικό Συμβούλιο. 

Μέσα σε ένα χρόνο από την έκδοση αμετάκλητης 
αθωωτικής απόφασης από το ποινικό δικαστήριο, αν 
πειθαρχικά είχε επιβληθεί ποινή, είναι δυνατή η επανά¬ 
ληψη της πειθαρχικής διαδικασίας, εκτός αν η απαλλαγή 
οφείλεται σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζόμενου και λαμβάνονται υπόψη 
στην υπηρεσιακή του εξέλιξη. 


ΑΡΘΡΟ 22 
ΗΘΙΚΕΣ ΑΜΟΙΒΕΣ 

Το Δ.Σ. της ΕΠΙΧΕΙΡΗΣΗΣ μπορεί με απόφαση του να 
απονέμει στο προσωπικό ηθικές αμοιβές για εξαιρετι¬ 
κές πράξεις κατά την εκτέλεση της υπηρεσίας ή για 
εξαιρετική απόδοση ως εξής: 
α. Ευαρέσκεια 

β. Γραπτός έπαινος που ανακοινώνεται και στο υπό¬ 
λοιπο προσωπικό. 

γ. Γραπτός έπαινος που ανακοινώνεται στον τοπικό 
τύπο. 

ΑΡΘΡΟ 23 

ΙΣΧΥΣ ΤΟΥ ΟΡΓΑΝΙΣΜΟΥ 

Η Ισχύς του παρόντος Οργανισμού αρχίζει από την 
έγκριση του από την αρμόδια Προϊσταμένη Αρχή (άρθρο 
7, ν. 1069/1980 και άρθρο 283/π.δ. 410/1995). 
ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις του παρόντος προκαλείται δαπάνη 
σε βάρος του Προϋπολογισμού της Δ.Ε.Υ.Α. Κεραμωτής 
για το τρέχον οικ. έτος, το ύψος της οποίας θα ανέλθει 
στο ποσό των 9.000,00 € δαπάνη η οποία είναι εγγε¬ 
γραμμένη στους Κ.Α.: 20/111.1, 20/112.2. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Καβάλα, 7 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 

-♦- 

( 2 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Παππά Λαμπρινή του Γεωργίου. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 8021/2005 απόφαση του Νομάρχη 
Αχάίας χορηγείται στη κοινωνική λειτουργό Παππά Λα- 
μπρινή του Γ εωργίου κάτοικο Πατρών, άδεια ασκήσεως 
επαγγέλματος Κοινών. Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

Αριθ. 46921/3787 (3) 

Έγκριση καταβολής υπερωριακής εργασίας σε γεω¬ 
πόνους της Δ/νσης Γεωργίας. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του π.δ. 30/1996 «Περί Νομαρχιακής 
Αυτοδιοίκησης». 

2. Το άρθρο 16 του ν. 3205/2005 (ΦΕΚ 297/τ.Α'/23.12.2003) 
με το οποίο ρυθμίσθηκε και τέθηκε σε νέες βάσεις το 
θέμα της απασχόλησης πέρα του υποχρεωτικού ωραρί¬ 
ου, του προσωπικού του Δημοσίου, ΝΠΔΔ και ΟΤΑ. 

3. Την παράγραφο 7 του άρθρου 25 του ν. 2738/1999 
(ΦΕΚ 180/τ.Α') που ορίζει ότι αρμόδιος για την έκδοση 
της απόφασης έγκρισης υπερωριακής απασχόλησης 

καθώς και απασχόλησης κατά τις Κυριακές και εξαιρέ¬ 
σιμες ημέρες ή τις νυκτερινές ώρες για τους υπαλλή¬ 
λους των Νομαρχιακών Αυτοδιοικήσεων είναι ο οικείος 
Νομάρχης, 

4. Το υπ’ αριθμ. 59218/29.7.2005 έγγραφο του ΟΠΕΚΕΠΕ 
σχετικά με τον υπολογισμό προσωρινών Δικ/των Ενιαί¬ 
ας Ενίσχυσης και διανομής ενισχύσεων καθώς και την 
ορθή σύμφωνα με τους κοινοτικούς κανονισμούς και τις 
εθνικές διατάξεις και την έγκαιρη καταβολή των κοινο¬ 
τικών ενισχύσεων στους δικαιούχους και την ουσιαστική 
εφαρμογή τους νέους ΚΑΠ στη χώρα μας. 

5. Το υπ’ αριθμ. 44761/6184/5.10.2005 έγγραφο της 
Δ/νσης Γεωργίας σχετικά με την υπερωριακή απασχό¬ 
ληση 6 γεωπόνων επί δεκαήμερου με πεντάωρη απα¬ 
σχόληση κάθε ημέρα για την ενημέρωση των αγροτών 
στην εφαρμογή και την μετάβαση στο νέο καθεστώς 
της κοινής Αγροτικής Πολιτικής (ΚΑΠ). 

6. Το γεγονός της ύπαρξης ανάγκης ενημέρωσης των 
Αγροτών για την εφαρμογή της νέας ΚΑΠ και την απα¬ 
σχόληση των γεωπόνων της Δ/νσης Γ εωργίας πέραν 
του κανονικού ωραρίου. 

7. Την υπ’ αριθμ. 46919/3786/18.10.2005 βεβαίωση της 
Δ/νσης Οικονομικών Υπηρεσιών για την ύπαρξη πίστω¬ 
σης ποσού 2.200,00 ευρώ στο τακτικό προϋπολογισμό 
του Ν.Δ. Ξάνθης ειδικός φορέας 072 - Δ/νση Διοικητικών 
Υπηρεσιών, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή σε έξη (6) γεωπόνων της Δ/νσης Γ ε¬ 
ωργίας και για 300 ώρες υπερωριακής Απασχόλησης 
σχετικά με ενημέρωση των Αγροτών για την εφαρμογή 
της νέας ΚΑΠ. 


Η ανωτέρω υπερωριακή απασχόληση θα παρασχεθεί 
μέχρι 31.12.2005 και το ύψος της προκαλούμενης δα¬ 
πάνης που ανέρχεται σε 2.200,00 ευρώ θα βαρύνει τον 
τακτικό προϋπολογισμό του Ν.Δ. Ξάνθης και ειδικώτερα 
τον Ειδικό Φορέα 072 - Δ/νση Διοικητικών Υπηρεσιών. 

Η ισχύς της απόφασης αυτής αρχίζει ένα μήνα πριν 
την δημοσίευση στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 18 Οκτωβρίου 2005 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(4) 

1. Στην υπ’ αριθμ. φ 16525/2940/23.9.2005 απόφαση του 
Γ ενικού Γ ραμματέα Περιφέρειας Αττικής που δημοσιεύθηκε 
στο ΦΕΚ 1406/11.10.2005 τ.Β' (σελίδα 19626 στοίχος 1) γίνεται 
διόρθωση στο επώνυμο ομογενούς 

από το λανθασμένο ΤΖΕΡΜΚΛΗ 

στο ορθό ΤΣΕΡΔΑΚΛΗ. 

2. Στην υπ’ αριθμ. Φ: 15880/4246/23.9.2005 απόφαση του 
Γ ενικού Γ ραμματέα Περιφέρειας Αττικής που δημοσιεύθη¬ 
κε στο ΦΕΚ 1406/11.10.2005 τ.Β' (σελίδα 19626 στοίχος, 3. 
γίνεται διόρθωση στο επώνυμο ομογενούς 

από το λανθασμένο ΑΒΡΑΜΙΑΗ 

στο ορθό ΑΒΡΑΜΙΔΗ. 


(Από την Περιφέρεια Αττικής) 

(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 


Σε μορφή ΟΡ: 

Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπη και μέχρι 100 σελίδες σε 5 θυτο προσαυξανόμενη κατα 
1 ΘϋΓΟ ανά 50 σελίδες. 

• Η τιμή πώλησης σε μορφή οά-ι·οιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίοχ : 210 - 4071010 ίηΐθπίθί: ΙιΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠΘί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160€ 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΓΟ, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυΐΌ. 


* Οι συνδρομές του εσωτερικού προπληρώνονται σπς ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















